# PREDSEDA NÁRODNEJ RADY SLOVENSKEJ REPUBLIKY

Číslo: PREDS-243/2021

****

726

# ROZHODNUTIE

# PREDSEDU NÁRODNEJ RADY SLOVENSKEJ REPUBLIKY

z 28. septembra 2021

**o vyhlásení voľby komisára pre deti a komisára pre osoby so zdravotným postihnutím**

Podľa § 25 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a   
§ 16 zákona č. 176/2015 Z. z. o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov v znení neskorších predpisov

1. **vyhlasujem**

voľbu do funkcie komisára pre deti a komisára pre osoby so zdravotným postihnutím a určujem termín na podávanie návrhov kandidátov na voľbu komisára pre deti a komisára pre osoby so zdravotným postihnutím **do 5. novembra 2021 do 16.00** hodiny tak, aby sa voľba uskutočnila na schôdzi Národnej rady Slovenskej republiky so začiatkom od   
**23. novembra 2021;**

1. **žiadam**

poslancov Národnej rady Slovenskej republiky, aby v určenom termíne predložili návrhy kandidátov na voľbu komisára pre deti a komisára pre osoby so zdravotným postihnutím Výboru Národnej rady Slovenskej republiky pre ľudské práva a národnostné menšiny do podateľne Kancelárie Národnej rady Slovenskej republiky.

Podľa § 15 ods. 1 zákona č. 176/2015 Z. z. o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov v znení neskorších predpisov zákona za komisára možno zvoliť fyzickú osobu, ktorá je občanom Slovenskej republiky, má spôsobilosť na právne úkony v plnom rozsahu, dosiahla vysokoškolské vzdelanie druhého stupňa, je bezúhonná, je akceptovaná reprezentatívnymi organizáciami a písomne súhlasila s kandidatúrou.

Písomné a odôvodnené návrhy musia obsahovať základné údaje o navrhovanom kandidátovi, a to jeho meno, priezvisko (rodné meno), dátum narodenia a adresu trvalého bydliska. Súčasťou návrhu je aj štruktúrovaný životopis, písomný súhlas navrhovaného s kandidatúrou, vyhlásenie o splnení podmienok voliteľnosti podľa § 15 ods. 1 písm. a) a b) citovaného zákona, overená fotokópia dokladu o absolvovaní vysokoškolského štúdia druhého stupňa, údaje potrebné na vyžiadanie odpisu z registra trestov ako aj podporné stanovisko najmenej piatich reprezentatívnych organizácií podľa § 15 ods. 4 citovaného zákona.

Boris K o l l á r v. r.